หุ้นเช้าปิดบวก5.34จุด
ดัชนีหุ้นช่วงเช้าวันที่ 14 มิ.ย.ปิดบวก 5.34 จุดตามตลาดต่างประเทศ
14 มิ.ย. 2553

ดัชนีหุ้นช่วงเช้าวันที่ 14 มิ.ย.ปิดบวก 5.34 จุดตามตลาดต่างประเทศ 
ตลาดหุ้นไทยเปิดตลาดบวกแรง จนขึ้นไปแตะระดับสูงสุดของภาคเช้าที่ระดับ 776.51 จุด และมาปิดตลาดภาคเช้าที่ระดับ 774.89 จุด เพิ่มขึ้น 5.34 จุด หรือ 0.69% มูลค่าการซื้อขาย 11,253 ล้านบาท
นายสมชาย  เอนกทวีผล ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ดัชนีตลาดหลักทรัพย์ไทยในช่วงเช้าที่ผ่านมา ปรับตัวเพิ่มขึ้นในกรอบแคบ เป็นไปตามทิศทางเดียวกับตลาดหุ้นต่างประเทศที่ปรับตัวเพิ่มขึ้น
สำหรับแนวโน้มของดัชนีหุ้นในภาคบ่ายนี้ มีโอกาสที่เคลื่อนไหวในทิศทางเดียวกันกับช่วงเช้า โดยคาดจะเคลื่อนไหวในกรอบ 770-780 จุด เพราะไม่มีปัจจัยใหม่ๆ สนับสนุนการลงทุน
ทั้งนี้ นักลงทุนควรจะจับตาการเคลื่อนไหวของตลาดหุ้นในยุโรป ประกอบการลงทุน เพราะอาจจะมีผลต่อการเคลื่อนไหวของดัชนี บ่ายนี้